See massiivse palmikuga alpaka-siidi segune müts sai nii mõnus, et seda ma kannan nüüd iga päev. Ta on parasjagu soe ja väga pehme, kuid mitte liialt.      Olen ennegi kudunud alpaka-siidi-segust lõnga ja ikka olen jõudnud arusaamisele, et liiga lödi ja liiga iseloomutu. Selle lõnga soetasin Kosmose kino vastast asuvast  lõngapoest, puhtalt omaniku soovituse peale, otse poolilt. Väike värin oli hinges, et teame-teame neid siidiseguseid alpakasi, kuid 100 meetrit lasin omale ära kerida. Ausalt öeldes tuleb vist minna ja lasta juurde kerida, sest sellest saaks mütsi juurde väga mõnusa kaelus-salli.  Oma mütsist olen ma väga sisse võetud:) Kui nii võib ühe kudumi kohta öelda;)      Lõnga nimetuse olen ära unustanud - miskit Itaalia tootja oli. Alpakat 80%, siidi 20%. Kõik 100grammi ka selle mütsi sisse ära kasutasin.  Varras 3,5mm.                Tänud teile ikka ja jälle läbi astumast!